b"\n_START_ARTICLE_\nProtomitocondri\n_START_SECTION_\nFilog\xc3\xa8nia\n_START_PARAGRAPH_\nLes an\xc3\xa0lisis filogen\xc3\xa8tiques dels pocs gens que fins al moment han estat codificats en el genoma del mitocondris moderns suggereixen una naturalesa alfa-proteobacteriana per aquest endosimbiont. Malgrat que l'ordre Rickettsiales \xc3\xa9s el que ha estat proposat com a grup germ\xc3\xa0 alfaproteobacteri\xc3\xa0 dels mitocondris, no hi ha encara l'evid\xc3\xa8ncia definitiva respecte de quin grup alfabacterial en concret han sorgit els protomitocondris.\n_START_SECTION_\nMetabolisme\n_START_PARAGRAPH_\nToni Gabald\xc3\xb3n i Martijn Huynen (2003) van reconstruir el proteoma i el metabolisme dels protomitocondris fent la comparaci\xc3\xb3 entre els genomes d'alfaproteobacterials (actuals, per tant no dels extints) i els genomes dels eucariotes. La seva conclusi\xc3\xb3 va ser que el protomitocondri era un organisme alfaproteobacteri\xc3\xa0 que catabolitzava l\xc3\xadpids, glicerol i altres compostos proporcionats pel seu organisme hoste. Com a m\xc3\xadnim 630 fam\xc3\xadlies de gens derivades d'aquest organisme es poden trobar encara en 9 genomes d'eucariotes analitzats en aquest estudi."